cyanic-selkie/wikianc huggingface dataset:
Ulla Koivuranta
Ulla Helena Koivuranta (s. 19. maaliskuuta 1959 Vaasa) on suomalainen näyttelijä. Hän opiskeli Teatterikorkeakoulussa vuosina 1982–1986. Hän sai vuonna 1986 kiinnityksen Kotkan kaupunginteatteriin ja oli siellä, kunnes hänet kiinnitettiin vuonna 1991 Turun kaupunginteatteriin. Hän on esiintynyt muiden muassa elokuvissa Back to the USSR – takaisin Ryssiin (1992), Aapo (1994) ja Viisasten kivi (1996).
Sergio García Fernández
García voitti Mastersin vuonna 2017 uusinnan jälkeen. Vuoden 1999 PGA Championshipin hän hävisi Yhdysvaltain Tiger Woodsille yhdellä lyönnillä. Vuonna 2007 hän johti The Open Championshipia kolmen kierroksen jälkeen, mutta hävisi lopulta uusinnassa Irlannin Pádraig Harringtonille.
Andrei Kantšelskis
Vuonna 1995 Kantšelskis siirtyi Evertoniin. Ensimmäisellä kaudellaan hän teki 16 maalia ja oli liigan parhaita laitureita. Hänestä tuli erittäin suosittu kannattajien keskuudessa, kun hän teki kaksi maalia paikallisvastustajaa Liverpoolia vastaan. Everton sijoittui liigassa kuudenneksi, joka oli paras sijoitus vuosiin. Toinen kausi ei ollut edellisen veroinen ja Kantšelskisin tie vei Italiaan Fiorentinaan kahdeksalla miljoonalla punnalla.
Nausithoos
Nausithoos, Poseidonin poika
Nausithoos oli Poseidonin ja Periboian poika ja Faiakean kuningas. Hänellä oli kaksi poika, Alkinoos ja Rheksenor.
Jalkapallon maailmanmestaruuskilpailut 1962
Ottelut
Joukkueet jaettiin neljään alkulohkoon, joiden kaksi parasta etenivät pudotuspelivaiheeseen. Edellisiin MM-turnauksiin nähden joukkueiden päätyessä alkulohkossa tasapisteisiin, ei enää pelattu uusintaotteluita, vaan paremmuuden ratkaisi maaliero. Tämä näkyi siinä että turnauksessa suosittiin puolustavaa pelityyliä.
Lohko 2
Toisella ottelukierroksella Länsi-Saksa paranteli myös asemiaan voittamalla Sveitsin maalein 3-1. Lohkon päätösottelussa Länsi-Saksa kohtasi isäntämaa Chilen. Ottelussa oli panoksena lohkovoitto, jolla oli jatkon kannalta suuri merkitys, sillä lohkon toiseksi sijoittunut joutui matkustamaan 2 000 kilometrin päähän puolivälierään Aricaan. Ottelu sujui edellistä kohtaamista rauhallisemmin, vaikka Länsi-Saksan Horst Szymaniak viimeisteli ottelun avausmaalin kyseenalaisesti tuomitun rangaistuspotkun tuloksena. Chile ei kyennyt murtamaan Länsi-Saksan puolustusta, ja toisella puoliajalla Uwe Seeler pukkasi loppulukemiksi 2-0. Länsi-Saksan voitto tarkoitti myös sitä, että viimeisellä ottelulla Italian ja Sveitsin välillä ei ollut jatkoon pääsyn kannalta merkitystä. Italia voitti ottelun 3-0.
Pommerin kolmoiskaupunki
pienoiskuva|Gdańskin keskustaa. pienoiskuva|Gdynian sataman tornitaloja. pienoiskuva|Sopotin merenrantaa. Pommerin kolmoiskaupunki (Trójmiasto, kašubiksi Trzëgard) on Itämeren Gdanskinlahdella sijaitseva merkittävä metropolialue Puolassa, Pommerin voivodikunnassa. Nimensä mukaisesti se koostuu toisiinsa kiinni kasvaneista Gdańskin, Gdynian ja Sopotin kaupungeista sekä niiden ympäryskunnista. Kolmoiskaupungin alueella asuu yli miljoona ihmistä.
Uula ja Kuu
Uula ja Kuu on esikouluikäisille suunnattu animaatiosarja, jonka on kehittänyt Diane Kredensor, Robert Vargas ja David Michel. Sarja pohjautuu Diane Kredensorin Ollie & Moon -kirjasarjaan. Sarjan esittäminen alkoi Yhdysvalloissa Sprout kanavalla 27. toukokuuta 2017 ja sen jälkeen sarjan esitysoikeudet on myyty yli 150 eri maahan.
Jalkapallon maailmanmestaruuskilpailut 1962
Puolivälierät
Vakuuttavasti oman alkulohkonsa voittanut Unkari kohtasi puolivälierässä Tšekkoslovakian. Ensimmäisen puoliajan alkupuoliskolla Tšekkoslovakian Adolf Scherer vei joukkueensa johtoon, minkä jälkeen Unkari alkoi hallita kenttätapahtumia. Ottelun hahmoksi nousi kuitenkin Tšekkoslovakian maalivahti Viliam Schroif, joka torjui jokaisen maalia kohti suuntautuneen laukauksen. 1-0 jäi lopputulokseksi ja Tšekkoslovakia eteni välieriin. Neljässä pelaamassaan ottelussa sen oli onnistunut tehdä vain kolme maalia.
Pommerin kolmoiskaupunki
Liikenne
Valtiollisen PKP-yhtiön operoima metromainen SKM-kaupunkijunajärjestelmä koostuu viidestä linjasta, jotka muodostavat kolmoiskaupungin julkisen liikenteen rungon. Päälinjalla Gdańskin päärautatieasemalta Sopotin kautta Gdynian päärautatieasemalle on liikennettä ympäri vuorokauden. Polregio-operaattori järjestää taajamaliikennettä kaupungeista muihin Pommerin kuntiin.
Piikkiön rautatieasema
Aseman toiminta vuosisadan vaihteessa
thumb|Kuvassa asemapäällikkö Robert Kokkola. Etualalla näkyvässä asemakyltissä paikannimi myös [[Kyrillinen kirjaimisto|kyrillisillä kirjaimilla Пийккие. Kuva on siis otettu sortokaudella vuosien 1907–1917 välissä, koska tuolloin muiden kuin kaupunkiasemien nimissä tuli ensin olla aseman nimi suomeksi ja sen jälkeen venäjäksi. ]]
Vuoden 1899 lopulla Piikkiön asemalta lähti yli 3 600 matkustajaa. Helsinki–Karjaa-radan valmistuttua vuonna 1903 liikenne vilkastui entisestään, esimerkiksi vuonna 1904 kaikista tuloista yli 60 % tuotti henkilöliikenne. Vuonna 1911 Piikkiön asemalta lähti yli 25 000 matkustajaa ja kaksikymmentä vuotta myöhemmin asemalla myytiin matkalippuja keskimäärin 37 000 kappaletta. Suurin osa näistä oli Turkuun matkustavia työläisiä. Matkustajamäärät olivat alusta alkaen niin suuria, että rautatieasemalle hankittiin kestikievarin pitäjän Isak Kumlanderin toimesta puhelin, jotta asiakkaat voisivat tilata häneltä kyytejä.
Vuosisadan alkupuoli
thumb|left|Kuukausilippu Turusta Piikkiöön vuodelta 1939. Lipun omisti Yrjö Nikulainen, joka toimi Piikkiön aseman sähköttäjänä vuosina 1916–1920.
Radan ja aseman valmistuminen ei näkynyt välittömästi Piikkiön kehittymisenä. Vasta 1920-luvulle tultaessa Piikkiön ydinkeskusta alkoi muodostua rautatieaseman ympärille. Piikkiöläisten arkikielessä alettiin puhua asemanseudusta keskustan osana ja sinne perustettiin useita kauppoja, etupäässä sekatavaraliikkeitä. Hadvalantielle rakennettiin meijeri ja osuuskauppa ja Asematien päähän rakennettiin kestikievari. Elinkeinorakenteen muutoksen lisäksi väestönkasvu ”asemanseudulla” oli huomattavasti nopeampaa verrattuna koko Piikkiön väestönlisäykseen.
Arkkitehtuuri
Asemalla on alun perin ollut saumattu peltikatto, joka on vaihdettu oletettavasti 1950-luvun alkupuolella punaiseksi värjätyksi savitiilikatteeksi. Tiilikatteesta johtuva katon painon lisääntyminen ei kuitenkaan näy aseman sisärakenteissa. Odotussalin rautatien puoleisen sisäänkäynnin portaan ylle on myöhemmin rakennettu lippakatos. Piikkiön rautatieaseman seinällä ei ole missään vaiheessa ollut ulkokelloa.
Sisätilat
pienoiskuva|Piikkiön rautatieaseman pohjapiirros ennen vuoden 1922 muutostöitä. thumb|left|Asemapäällikkö Elis Nyholmin perhe rautatieaseman sisätiloissa kuvattuna. Kuva otettu 7.5.1934 ja on luultavasti vanhin säilynyt kuva rautatieaseman alkuperäisestä sisustuksesta.
Sivar Ahlrud
Sivar Ahlrud on yhteiskäytössä oleva taiteilijanimi kirjailijoille Ivar Ahlstedt ja Sid Roland Rommerud. Sivar Ahlrud on yhdistelmä kummankin etu- ja sukunimistä. Sivar Ahlrudina he kirjoittivat nuorisokirjoja, kuten Etsiväkaksoset-sarjaa (Tvillingdetektiverna) vuosina 1944–1974, sekä muutamia muita teoksia. Etsiväkaksoset-sarjaa ilmestyi ruotsiksi 38 osaa. Samaa taiteilijanimeä käyttivät 1980-luvulla myös Börje Isakson, George Johansson ja Dag E. Hogsten jatkaessaan Etsiväkaksosten kirjoittamista muutaman kirjan verran.
Jules Trinité
Jules Cyrus Angelle Trinité  (22. joulukuuta 1856 Saint-Quentin-des-Isles - 17. joulukuuta 1921 Azay-le-Rideau) oli ranskalainen ampuja ja olympiamitalisti.
Kannettava tietokone
Historia
Minikannettava on yksi kehityssuuntaus kannettavissa tietokoneissa.
Tekniikka
Kannettavissa on normaalisti ExpressCard-liitäntä lisäkortteja varten vanhemman PCMCIA:n väistyessä niiden tieltä. IrDA-yhteys, joka käyttää infrapunasäteilyä tiedonsiirtoon, on yleisesti korvattu Bluetooth-yhteydellä. Sisäinen WLAN-tuki löytyy lähes jokaisesta nykyään valmistettavasta kannettavasta ja sisäinen 3G-sovitin yleistyy.
Teknisiä ongelmia
Kannettavat tietokoneet kasvattavat suosiotaan kuten myös kämmentietokoneet. Kannettavan tavoite on tarjota sama tehokkuus ja toiminnot kuin pöytäkoneillakin, mutta pienikokoisessa muodossa.
Adam Vella
Adam Joseph Vella (s. 12. kesäkuuta 1971 Melbourne ) on australialainen ampuja, joka kilpailee trapissa.
Kunta (matematiikka)
Kunta matematiikassa on epäformaalisti sanottuna joukko, johon on määritelty neljä peruslaskutoimitusta siten, että laskutoimitukset noudattavat tavallisia laskulakeja, ja laskutoimitusten tulos kuuluu samaan joukkoon. Esimerkiksi rationaaliluvut muodostavat kunnan, mutta kokonaisluvut eivät, koska jakolaskun tulos ei ole välttämättä kokonaisluku. Kuntia tutkiva matematiikan ala on algebra.
Sosiaalinen älykkyys
Älykkyystutkimuksen laajeneminen sosiaalisen alueelle
Sosiaalisen älykkyyden eettistä määrittelyä käyttävät Gibbs ja Widaman kuvaillessaan Lawrence Kohlbergin moraaliteorian mittausjärjestelmää. Sosiaalinen älykkyys tarkoittaa sosiomoraalisten tilanteiden hallintaa, koska Kohlbergin ja Piaget'n teorioiden hengessä parasta sosiaalista taitavuutta on toimia niin, että toiminta on laajasti ottaen oman itsen, lähimmäisten ja koko yhteiskunnan toimivuuden kannalta optimaalista.
Tunneälystä sosiaaliseen älyyn
Nykyiseen neurogeneettiseen suuntaukseen liittyen Goleman uskoo, että ihmisen keskushermosto on viritetty sosiaalisesti ja että (sosiaalinen) oppiminenkin tapahtuu solujen tasolla. Erityinen selittäjäkandidaatti on italialaisten neurologien 1980-luvulla keksimä, edelleen aika kiistanalainen teoria peilisoluista. Peilisolu on aivosolu, joka toimii samalla tekoa tehtäessä ja sellaista havaittaessa identtisellä tavalla. Ihminen pystyy juuri näiden solujen avulla asettumaan toisen ihmisen asemaan, imitoimaan, simuloimaan näkemäänsä. Mitä hyötyä tästä hypoteesista sitten on muuta kuin se, ettei selittämiseen tarvita psykologiaa, kasvatustiedettä, kommunikaatiotutkimusta tms. vaan kaiken selittää neurofysiologia. Kun näitä peilisoluja tuntui löytyvän (eli magneettilaitteet hälyttivät) puhekeskuksen lähettyviltä, ilmeisesti Occamin partaveitsi pakotti tutkijat olettamaan, että kieli on myös peilisolujen mahdollistamaa. Samat peilisolut hälyttävät silloinkin, kun esimerkiksi apina aikoo syödä banaanin, mutta eivät silloin kun apina vain siirtää banaania toiseen paikkaan.
Juan Diaz Canales
Juan Diaz Canales (s. 1972) on espanjalainen sarjakuvataiteilija ja animaatioelokuvien käsikirjoittaja.
Geok-Tepen taistelu
Taistelu
Venäläiset eivät pystyneet ankaran vastarinnan takia valtaamaan linnoitusta rynnäköllä. Skobelev päätti yrittää ratkaista tilanteen rakentamalla tunnelin muurin alle ja räjäyttämällä siellä pommin. Suunnitelmalla oli kiire, sillä Skobelev pelkäsi turkmeenivahvistuksien tuloa. Tunnelin tekoa hidasti ilman saanti tunnelia kaivaville, mutta kahden tonnin painoinen pommi saatiin lopulta räjäytettyä 24. tammikuuta. Samaan aikaan muuria kohtaan suunnattiin keskitettyä raketti- ja tykkitulta. Räjäytyksessä ja tykkitulessa kuoli välittömästi satoja puolustajia. Kun muuriin oli syntynyt suuri aukko, venäläiset rynnäköivät siitä sisään. Muureille oli lisäksi tuotu tikkaita edellisen yön aikana. Räjähdyksestä hämmentyneet turkmeenit lähtivät pian hevosineen pakoon aavikon yli, ja heitä seurasivat pakenevat siviilit ja venäläinen ratsuväki.
Seuraukset
Siviilien surmaaminen herätti arvosteluryöpyn Euroopassa. Sen seurauksena Skobelev siirrettiin Minskiin, joka sijaitsi kaukana sotatoimialueilta ja oli merkityksetön paikka sotilashenkilön kannalta. Selitykseksi on tosin myös annettu se, että Skobelev oli mahdollisesti käynyt liittoutumisneuvotteluja Preussin Otto von Bismarckin kanssa.
Salpausselän kirkko
Rakennuksen historia
Salpausselän kirkosta järjestettiin suunnittelukilpailu vuonna 1967, jonka voitti arkkitehti Kristian Gullichsenin työryhmä. Heidän ehdotuksensa korosti taloudellisuutta, muunneltavuutta ja nykyaikaisuutta. Lopulta kirkon kuitenkin suunnitteli helsinkiläinen Woldemar Baeckmanin ja Helmer Löfströmin arkkitehtitoimisto, vaikka he tulivat suunnittelukilpailussa vasta kolmansiksi. Heidän toteuttamansa lopulliset suunnitelmat valmistuivat vuonna 1971.
Vartija (Teräsmies-sarjakuvat)
Taustaa
Jim Harper on poliisi Metropolisin Itsemurhaslummissa, joka ryhtyy vigilantiksi ottaakseen kiinni roistoja, joita laki ei voi tuomita. Hän kuvailee itseään Vartijaksi, joka suojelee yhteiskuntaa rikollisilta. Entinen nyrkkeilijä Joe Morgan (sama mies, joka koulutti kaksi muuta mysteerimiestä, Villikissan ja ensimmäisen Atomin) koulutti hänet taistelukuntoon. Hänellä ei ole yli-inhimillisiä voimia, mutta hänellä on luodinkestävä kilpi.
Tiedepoliisiryhmän johtajat DuBarry ja Daniels sekä useat vanginvartijat kuolevat New Kryptonin tapahtumien aikana, kun komentaja Gorin johtama kandorialaisryhmä hyökkää Strykerin saarelle ja vaatii Parasiitin säilöönottoa. Science Police Controlin johtaja "Rachel" antaa Vartijan toimia yhdyshenkilönä Metropolin poliisilaitoksen ja supersankariliiton välillä tuodakseen oikeutta kaatuneille tiedepoliiseille ja vanginvartijoille. Kandorilaisten poistuttua maapallolta Vartija nimitetään tiedepoliisin kenttäkomentajaksi DuBarryn ja Danielsin tilalle, mikä johtuu osittain hänen kloonatuista muistoistaan ​​Jim Harperista poliisina ja Guardianista supersankarina. Teräsmies pyytää häntä auttamaan Mon-Eliä tarjoamalla hänelle työtä Science Policessa ja ohjaamaan häntä sankariksi tulemisessa.
K.P.T.
Vertailukohtia
Historiantutkija Vesa Vareksen mukaan K.P.T.:lle ominainen nationalismin ja yhteiskunnallisen radikalismin yhdistelmä muistutti 1800-luvun alkupuolen Giuseppe Mazzinin Nuori Italia -liikettä mutta ei enää oman aikansa länsieurooppalaista liberalismia. Matti Klingen mukaan K.P.T.:n aatteet muistuttivat Venäjällä samaan aikaan toimineita vallankumouksellisia nuorisoliikkeitä. Juha Siltala taas on verrannut K.P.T.:n kannattajia myöhemmän ajan opiskelijaradikaaleihin luonnehtimalla heitä ”aikansa taistolaisiksi”.
Taidekeskus Kasarmi
Taidekeskus Kasarmin rakennus on vuonna 1915 valmistunut, alkujaan sairaalakäyttöön suunniteltu venäläinen kasarmirakennus. Se on ollut syksystä 2018 lähtien peruskorjattavana; remontti valmistunee kesään 2020 mennessä (ennen Tuusulan seuraavia, museon läheisyyteen sijoittuvia asuntomessuja).
Toomas Turb
Vuonna 1982 hän sai hopea 14 km:n matkalla Neuvostoliiton maastojuoksun mestaruuskilpailuissa, ja näin Turb oli mukana maastojuoksun MM-kisoissa Roomassa kuten myös hänen virolainen maanmiehensä Sellik. He saavuttivat Neuvostoliiton joukkueessa MM-pronssia. Henkilökohtaisesti Turb oli sijalla 71. Saman vuoden Neuvostoliiton mestaruuskilpailuissa hän oli neljäs 10 000 metrilä. Samana vuonna hän teki 5 000 metrilä henkilökohtaisen ennätyksensä ajalla 13.30,53. Hänet valittiin saman vuoden Ateenan EM-kisoihin, mutta sijoitus oli vasta 15. tuloksella 29.15,75.
Siegessäule
thumb|Siegessäule heinäkuussa 2012. thumb|Siegessäule sijaitsee nykyään liikenneympyrän keskellä. Kuvassa näkyvät alikulkutunnelien suuaukot. Siegessäule on Saksan yhdistymissotien kunniaksi pystytetty muistomerkki Berliinissä. Se sijaitsee nykyisin Grosser Stern -nimisellä pyöreällä aukiolla Straße des 17. Junin varrella, joka kulkee Tiergartenin puistoalueen halki.
Siegessäulea ryhdyttiin rakentamaan Heinrich Strackin suunnitelmien mukaan vuonna 1864 Preussin ja Tanskan välisessä sodassa saavutetun voiton kunniaksi. Pylvään rakennustöiden aikana Preussi voitti sodissa myös Itävallan 1866 ja Ranskan 1871. Kun pylväs paljastettiin vuonna 1873, se omistettiin lopulta kaikille näille voitoille. Pylväs muodostui alkujaan kolmesta kerroksesta, jotka oli koristeltu kolmessa sodassa lyödyiltä vihollisilta sotasaaliina saaduilla tykeillä. Pylvään huipulla on Friedrich Draken veistämä voitonjumala Victorian kullattu patsas. Jalustaa kiertää taidemaalari Anton von Wernerin suunnittelema ja Antonio Salviatin toteuttama Saksan historiasta kertova mosaiikki. Jalustan alaosassa on neljä vuosien 1864–1871 sotia kuvaavaa reliefiä, jotka ovat kaikki eri kuvanveistäjien tekemiä.
Siegessäulen alkuperäinen paikka oli valtiopäivätalon edessä Königsplatzilla (nykyinen Platz der Republik), jossa sitä ympäröivät Otto von Bismarckin, Helmuth von Moltken ja Albrecht von Roonin patsaat. Vuonna 1939 pylväs ja patsaat siirrettiin pois Adolf Hitlerin määräyksestä, koska ne olivat hänen (koskaan toteutumattomien) uudisrakennussuunnitelmiensa tiellä. Tuolloin Siegessäule sijoitettiin nykyiseen paikkaansa Tiergartenin puistoon, keskelle Berliinin halkaisevaa, itä–länsi-akseliksi kutsuttua kymmenen kilometriä pitkää suoraa katulinjaa. Pylväälle myös rakennettiin uusi jalusta ja siihen lisättiin neljäs kerros, jolloin se sai nykyisen 67 metrin korkeutensa. Siirto luultavasti pelasti Siegessäulen, sillä alkuperäisellä paikallaan se olisi tuhoutunut toisen maailmansodan pommituksissa. Legendan mukaan ranskalaiset sotilaat halusivat sodan jälkeen räjäyttää Siegessäulen, koska se juhlisti Ranskan nöyryyttävää tappiota Saksalle vuonna 1871, mutta tämä estettiin, koska Berliinin historialliset muistomerkit olivat muutenkin kärsineet kohtuuttomasti.
Pete Rugolo
Rugolo teki myöhemmän uransa aikana yhteistyötä muiden muassa Nat King Colen, Stan Kentonin, June Christyn, Peggy Leen ja Four Freshmenin kanssa. Hän saavutti tunnustusta myös työstään televisiosäveltäjänä.
Mishmar HaEmekin taistelu
Arabien hyökkäys
Arabit jatkoivat kibbutsin tykistötulitusta seuraavan päivän ajan. 6. huhtikuuta paikalle saapui brittiläinen panssarikolonna, joka välitti osapuolille 24-tuntisen tulitauon. Sen aikana suurin osa kibbutsin naisista, lapsista ja haavoittuneista evakuoitiin. Arabien menestys oli ollut tähän mennessä surkeahkoa. Al-Qawuqji päättikin ehdottaa kibbutsin puolustajille arabijoukkojen vetäytymistä sillä ehdolla, he jättäisivät kibbutsia ympäröivät arabikylät rauhaan. Kibbutsin puolustajat eivät suostuneet ehtoihin, vaan ilmoittivat tarvitsevansa ehtojen suhteen neuvotteluja Tel Avivin kanssa.
Copa América 2021
Osallistujamaat
Turnaukseen osallistuivat kaikki kymmenen joukkuetta Conmebolin jalkapalloliitosta. Joukkueet jaettiin lohkoihin maantieteellisesti pohjoiseen ja eteläiseen lohkoon.
Maalintekijät
3 maalia:
Hakudō Nakayama
Suomen iaidōon vaikuttanut Gakudō Takada oppi Musō Shinden-ryūn Hakudōn oppilaalta Matsuo Kenpūlta.
Öckerön kunta
Öckerön kunta on Länsi-Götanmaan läänissä sijaitseva Ruotsin kunta. Maakuntajaossa se kuuluu Bohusläniin. Kunnan keskustaajama on Öckerö.
Katri Helena
1970-luku
1970-luvun jälkeen yhteistyö kapellimestari Esa Niemisen kanssa 1980-luvulta 2000-luvulle jatkoi Katri Helenan uraa iskelmäviihteen kärkipaikoilla, muun muassa kappaleilla ”Vie minut”, ”Onnen onkija” ja ”Minä toivon”. Suurimman suosion saavutti 1990-luvun alussa julkaistu Jukka Kuoppamäen sävellys ja sanoitus ”Anna mulle tähtitaivas”, josta Katri Helenalle myönnettiin Erikois-Emma-palkinto.
Mishmar HaEmek
Mishmar HaEmek on kibbutsi Israelin Pohjoisella hallintoalueella Jisreelin tasangolla. Sen asukasluku oli vuoden 2019 lopussa 1 271.
Katri Helena
2010-luku
Helsingin kaupunginteatterissa sai elokuussa 2011 ensi-iltansa Katri Helenasta kertova musiikkinäytelmä Katri Helena – Sinivalkoinen ääni. Sen on kirjoittanut Ilpo Tuomarila, ohjannut Tiina Brännare ja pääosaa esitti Sanna Majuri. Muissa rooleissa nähtiin Sinikka Sokka Bertta-äitinä, Kari Arffman Panu Rajalana ja Sami Hokkanen Timo Kalaojana. Vastaava Katri Helena -musikaali sai ensi-iltansa elokuussa 2021 Vaasan kaupunginteatterissa.
Katri Helenan 50-vuotistaiteilijajuhlaa 2013–2014 vietettiin 45:llä konsertilla ympäri Suomea.
2020-luku
Katri Helena julkaisi joulukuussa 2021 kuuden vuoden levytystauon jälkeen oman versionsa perinteisestä joululaulusta ”Hoosianna” ja esiintyi Vain elämää: Unohtumaton ilta -konsertissa Turun Logomossa.
Yksityiselämä
Katri Helena on ollut naimisissa kolmesti. Nuoruudenavioliitto Matti Turusen kanssa päättyi eroon jo Katri Helenan uran alussa.
Lafayette
Lafayette tai La Fayette voi tarkoittaa seuraavia:
Paikkoja
Lafayette on varsinkin Yhdysvalloissa usean kaupungin nimi. Ne on nimetty markiisi de La Fayetten mukaan.
Joe Dante
thumb|Joe Dante vuonna 2009. Joe Dante (s. 28. marraskuuta 1946 Morristown, New Jersey, USA) on yhdysvaltalainen elokuvaohjaaja, -tuottaja ja -käsikirjoittaja. Hänet tunnetaan kansainvälisesti varsinkin elokuvasta Riiviöt (1984) ja sen jatko-osasta Gremlins 2 – uusi pesue (1990).
Tuhkarokko
Oireet, hoito ja jälkitaudit
Tuhkarokkoon sairastuneista kuolee tuhkarokkoon tai sen jälkitauteihin 1–3 promillea. Tuhkarokko voi olla vaarallinen sairaus etenkin puolustuskyvyltään heikentyneille potilaille. Kahdeksan prosenttia potilaista sairastuu jälkitautina korvatulehdukseen, kahdeksan prosenttia saa ripulin ja 1–6 prosenttia sairastuu keuhkokuumeeseen. Yleisiin jälkitaudeihin kuuluvat myös kuumekouristus ja hengitysteiden bakteeri-infektio. Akuuttia aivotulehdusta eli enkefaliittia esiintyy sairastuneista 0,5–1 tapauksessa tuhatta sairastunutta kohti eli 0,5–1 promillessa. Vuosia myöhemmin alkava kuolemaan johtava aivojen yleistulehdus eli subakuutti sklerosoiva panenkefaliitti ilmenee yhdellä 100 000 sairastunutta kohti.
Fresh Fruit for Rotting Vegetables
Niin musiikillisesti kuin sanoitustenkin puolesta albumi loi tietynlaisen konseptin, jolle jokainen yhtyeen myöhemmistä julkaisuista tietyllä tapaa rakentui. Musiikki oli äänekästä ja nopeaa, muttei kuitenkaan kaikessa kaoottisuudessaan kadottanut tietynlaista järjestelmällisyyttä ja dynamiikkaa. Laulaja Jello Biafran ivalliset sanoitukset käsittelivät ja arvostelivat monia poliittisia näkemyksiä, joiden kyseenalaistamista monet pitivät silloisessa Amerikassa tabuna.
Joutsenon urheilukeskus
Urheilukeskuksen maastossa kiertää 1,2, 3 ja 5 kilometrin pururadat, jotka talvisin muutetaan hiihtoladuiksi. Urheilukeskuksen liepeiltä lähtee myös hiihtolatu kohti Myllymäen laskettelukeskusta.
Jalkapallon Ykkösen ja alempien sarjatasojen sekä Suomen cupin otteluiden lisäksi urheilukeskuksessa on järjestetty muun muassa maratonin Suomen-mestaruuskilpailut vuosina 1997, 2002 ja 2006.
Jana Šemjakina
thumb|right|240px|Šemjakina vuonna 2006 Jana Volodymyrivna Šemjakina (, s. 5. tammikuuta 1986 Lviv) on ukrainalainen miekkailija ja olympiavoittaja. Hänen aselajinsa on kalpa. Šemjakina voitti Lontoon olympialaisissa 2012 kalvan yksilökilpailun. Hän oli mukana myös Pekingissä 2008 ja Rio de Janeirossa, mutta näissä ei sijoittunut 10. parhaan joukkoon. Sekä Lontoossa että Rio de Janeirossa hän osallistui myös kalvan joukkuekilpailuun, mutta Ukrainan joukkue jäi kummassallakin kerralla kahdeksanneksi. Šemjakinalla on myös yksilökilpailuista yksi MM–pronssi vuodelta 2014. Hänellä on yksi Euroopan-mestaruus vuodelta 2005 yksilökilpailussa ja EM-pronssi vuodelta 2009. Hänellä on myös joukkuekilpailusta MM-pronssi vuodelta 2015 sekä EM-pronssi vuodelta 2005.
I Fall in Love Too Easily
Kappaleen kertosäe on 16 tahdin mittainen. Sammy Cahn on sanonut sen synnystä: ”Laulu kirjoitettiin eräänä iltana Palm Springsissä. Kun lauloin viimeisen rivin, Jule Styne katsoi minuun ja sanoi: ’No niin. Se on siinä.’ Tiesin, että hänen mielestään olisimme voineet kirjoittaa enemmän, mutta tunsin, että kaikki sanottava oli jo sanottu, ja jos joutuisin kirjoittamaan sen uudestaan lopettaisin yhä samaan kohtaan.”
Piranshahr
Farsin kieli on Iranin virallinen kieli. Piranshahrissa jokainen lukutaitoinen henkilö osaa kommunikoida farsin kielellä. Lukutaitoisuusaste on 97 %.
Piranshahrin kaupunki tuottaa täyden valikoiman yli 100 erilaista graniittimateriaalia eri väreissä ja tekstuureissa. Piranshahrin graniittien laatu ja kauneus ovat yksi maailman tunnetuimmista.
Kaamosmasennus
Aiheuttajat
Kaamosmasennuksen aiheuttajaa ei tiedetä tarkasti. On arveltu, että kaamosmasennus johtuu aivon hormonitoiminnasta ja välittäjäaineiden tuotannon vaihtelusta talvisin. Erään näkemyksen mukaan aivot tuottavat pimeään vuodenaikaan vähemmän serotoniinia, joka vaikuttaa tunteiden säätelyyn, väsymykseen ja painonhallintaan. Myös sukurasite voi altistaa kaamosmasennukselle. Kaamosmasennusta tutkittaessa voidaan ottaa verikokeita, jotta saadaan selville, ettei kyse ole kilpirauhasen toimintahäiriöstä.
Seuraukset
Hoitamaton kaamosmasennus pahentuu ajan myötä. Kaamosmasennus voi johtaa sosiaaliseen eristäytymiseen, ongelmiin koulussa ja työelämässä, päihteidenkäyttöön, itsemurha-ajatuksiin sekä muihin mielenterveyden ongelmiin, kuten syömishäiriöön.
Juho Brusila
Juho Brusila (13. marraskuuta 1829 Alastaro – 26. tammikuuta 1915 Alastaro) oli suomalainen maanviljelijä ja moninkertainen valtiopäivämies.
Motu Nao
Motu Nao on saari kaakkoisilla Marquesassaarilla Ranskan Polynesiassa. Se sijaitsee Fatu Hivan saaresta 22 kilometriä koilliseen. Saaren korkein kohta on neljä metriä merenpinnan yläpuolella.
One Direction
One Direction on ensimmäinen yhtye, jonka neljä ensimmäistä albumia ovat nousseet ensimmäisellä listaviikollaan Yhdysvalloissa Billboard 200 -albumilistan kärkeen. Yhtyeen albumeita ja singlejä on myyty yli 46 miljoonaa kappaletta maailmanlaajuisesti. Lisäksi yhtyeestä on julkaistu elokuvia, muun muassa elokuvat This Is Us (2013) ja Where We Are (2014).
Elokuussa 2015 yhtye ilmoitti jäävänsä tauolle maaliskuussa 2016.
Neljäs albumi (2014)
Kyseisellä kiertueella yhtye esiintyi ensimmäistä kertaa Suomessa, Helsingin Olympiastadionilla lauantaina 27. kesäkuuta 2015. Alun perin yhtye ilmoitti pitävänsä Suomessa kaksi konserttia, joista toisen oli määrä olla sunnuntaina 28. kesäkuuta, mutta myöhemmin ilmoitettiin toisen konsertin perumisesta aikataulun kiireisyyden vuoksi.
Harry Styles
100px|thumb|Harry Styles Harry Edward Styles, s., on kotoisin Holmes Chapelista, Cheshiresta, Englannista. Hänen vanhempansa ovat Anne Cox ja Des Styles. Hänellä on myös isosisko, Gemma Styles. Harryn ollessa seitsemän, hänen vanhempansa erosivat. Hänen äitinsä meni naimisiin vuonna 2013 Robin Twistin kanssa. Ennen X-Factoriin osallistumista, 16-vuotias Harry työskenteli osa-aikatyönä koulun ohella W.Mandevillen leipomossa, Holmes Chapelissa. Hänellä oli myös kolmen kaverinsa kanssa kouluaikoina yhtye, nimeltä White Eskimo.
Vasalli
Vasallijärjestelmä oli lähtöisin karolingien hallitsemasta frankkien valtakunnasta, jossa kuningas antoi ylimyksille maa-alueen, beneficiumin, vastineeksi siitä, että nämä ryhtyivät ratsusotilaaksi tai varustivat sellaisen.
Varsinais-Suomen maakunta
Entisiä kuntia
Varsinais-Suomen maakunnan entisiä kuntia ovat :
Maputo (maakunta)
thumb|Maputo Mosambikin kartalla thumb|Maputon osavaltion kartta Maputo on maakunta Mosambikissa. Se ympäröi valtion pääkaupunkia Maputoa, joka kuitenkin muodostaa itse oman maakuntansa. Maputon maakunnan pääkaupunki on Matola. Maakunnan pinta-ala on 26 058 neliökilometriä ja asukasluku oli vuonna 2019 noin 2,1 miljoonaa.
Philip Bračanin
Philip Bračanin (s. 1942) on australialainen säveltäjä.
Martinlaakson voimalaitos
Martinlaakso 2 kattila on valmistunut vuonna 1982. Kattila toimi ennen kivihiilellä. Kattila kytkettiin alun perin Martinlaakso 1:n turbiiniin, mutta sille rakennettiin myöhemmin oma vastapaineturbiini, joka valmistui vuonna 1989. Vuonna 1993 hiilikattilan typenoksidi- ja rikkidioksidipäästöjä rajoitettiin rakentamalla rikinpoistolaitos ja uusimalla polttotekniikka.
Pojat (yhtye)
Vuonna 1992 ilmestyi ensimmäinen Pokon julkaisema Pojat-albumi Irti. 1990-luvulla Poko julkaisi yhtyeeltä kaikkiaan neljä albumia ja yhden kokoelman.
Chrysler 180
Vuonna 1979 PSA-konsernin ostettua Chrysler Europen mallia alettiin myydä Talbot-merkkisenä. 1,6-litrainen moottori poistui ja 2,0-litraisen yhteyteen tuli nyt saataville myös manuaalivaihteisto. Mallin myynti Euroopassa päättyi vuonna 1981 lukuun ottamatta Espanjaa, jossa dieselmoottorilla varustettua mallia myytiin vuoteen 1982 saakka.
Patryk Sypień
Kilpaura
Kansainvälistä menestystä Sypień saavutti 2013 EM-kilpailuissa Ukrainassa, jossa hän voitti pronssia. Hän voitti mitaliottelussa Sergei Uvitskyn.
Euroopan mestaruus (2014)
Sypień sijoittui 2014 ensin toukokuussa EM-kilpailuissa superraskaansarjan neljänneksi hävittyään pronssiottelun Alejandro Navarrolle. Loppuvuodesta Sypień voitti Euroopan mestaruuden kotimaassaan Puolassa. Turnaus käytiin avoimessasarjassa, jossa hän voitti loppuottelussa Damian Galinskin.
Toinen Euroopan mestaruus (2019)
Kesäkuussa 2022 Sypień eteni toistamiseen peräkkäin EM-kilpailuissa mitaliotteluun. Hän kohtasi loppuottelussa Antonio Tusseaun, joka otteli ensimmäistä kertaa superraskaassasarjassa. Sypień hävisi mestaruuden tuomariäänin. Marraskuussa Sypień lähti puolustamaan hallitsevana Euroopan Openin mestarina kotikisoissaan Puolassa. Hän voitti avauskierroksella Georgi Nikolovin, toisella kierroksella Pavel Vinnichenkon ja välierissä Andrzej Winiarskin. Loppuottelussa Sypień kohtasi raskaansarjan Euroopan mestarin Alejandro Navarron, jolle hän hävisi mestaruuden tuomariäänin.
Sarah Hale
Sarah Josepha Hale (o.s. Buell) (24. lokakuuta 1788 Newport, New Hampshire, Yhdysvallat – 30. huhtikuuta 1879 Philadelphia, Pennsylvania, Yhdysvallat) oli yhdysvaltalainen kirjailija. Hänet muistetaan parhaiten lastenlorusta ”Mary Had a Little Lamb” (”Maijan karitsa”).
Sanajahti
Pelaaja saa asettaa itselleen käyttäjänimen, kun hän on saavuttanut online-peleissä 1 000 pistettä. Sitä ennen hän on pelaa peliä vieras-nimimerkillä. Online-pelien pisteiden maksimimäärä vaihtelee, yleensä sadan ja neljänsadan välillä.
Sanajahdin jatko-osa Sanajahti 2 ilmestyi vuonna 2013.
Val-Couesnon
pienoiskuva|vasen|Château de Bonnefontaine Kunnan nähtävyys on 1400-luvulta peräisin oleva linna Château de Bonnefontaine. Se sijaitsee Antrainin kylässä Couesnonjoen rannalla, Normandian ja Bretagnen välisellä rajalla. Linnan rakennutti Bretagnen herttuatar Anna Bretagnelainen. Linna kuuluu Ranskan historiallisten muistomerkkien listalle.
Perintövero
Perintövero Suomessa
sekä
2007 ja ennen
III veroluokka: perinnönjättäjän muut sukulaiset ja vieraat.
Paljumelonta
Kilpailuja järjestetään yksikkö- ja kaksikkopaljuissa sekä miesten ja naisten sarjoissa. Yksiköissä parhaat paljumelojat selvittävät radan alle 1,5 minuutin. Voiman ohella menestyminen vaatii hyvää tasapainoa. Taktiikkaan liittyvät mm. melonta-asennon valinta ja paljuun otettavan veden määrä. Vesi antaa tasapainoa, mutta samalla myös lisää vastusta.
Kelloseppäkoulu
Kelloseppäkoulusta ovat valmistuneet mm. Kari Voutilainen ja Stepan Sarpaneva.
Pettäjän tie (kappale)
Plagiaatti
Vuonna 1970 Ahlgren levytti kappaleen Scandialle ja sen sovittajana toimi Jaakko Salo. Samana vuonna levytetty Fazerin julkaisema Eino Grönin versio oli merkitty Laurokarin nimiin. Vuonna 1977 Grön esitti televisiossa Lavatanssit-ohjelmassa englanninkielisen version. Vuoden 1977 oikeudenkäynnissä Schulginin äänite toimi todisteena ja Scandia määrättiin maksamaan korvauksia Laurokarin puolisolle.
Hellmuth Walter
Elämäkerta
Sodan jälkeen Walter siirtyi vuonna 1946 joidenkin insinööriensä kanssa Englantiin jatkamaan Walter-rakettimoottorin kehitystä. Vuonna 1950 hän sai palata Saksaan, josta muutti 1951 Yhdysvaltoihin.
Varjopankki
Varjopankkisektori laajenee, koska sitä valvotaan vähemmän kuin säädeltyä pankkisektoria. Varjopankkitoiminta on lisääntynyt mm. viime aikojen finanssikriisien ja säätelyiden tiukentumisen seurauksena ja pelätään, että pankkitoiminta on yhä enenevässä määrin muuttumassa varjopankkitoiminnaksi joka on lain ja säätelyiden ulottumattomissa.
Janina Pravalinskaja
Ennätykset
Lähde: IAAF
Intel Core i3
Intel Core i3 on yhdysvaltalaisen monikansallisen teknologiayhtiö Intelin valmistama prosessorimallisarja.
Kirkon ja valtion ero
Euroopan unioni
Euroopan unioni sitoutui Amsterdamin sopimuksen (1997) Julistuksessa (nro 11) kirkkojen ja ei-tunnustuksellisten järjestöjen asemasta kunnioittamaan kirkkojen ja uskonnollisten yhdistysten asemaa, joka niille on kansallisessa lainsäädännössä annettu ja olemaan puuttumatta siihen. Julistuksen teksti on seuraava:
Suomi
Suomen perustuslaki toteaa, että evankelis-luterilaisen kirkon järjestysmuodosta ja hallinnosta säädetään kirkkolaissa. Suomen ortodoksista kirkkoa koskee Laki ortodoksisesta kirkosta. Luterilaisella kirkolla ja ortodoksisella kirkolla on siten lainsäädännössä erityisasema. Tilastokeskus käyttää evankelis-luterilaisesta kirkosta valtionkirkko-määritelmää.
Tuamotunkalastaja
Lisääntyminen ja ravinto
Tuamotunkalastaja syö hyönteisiä ja pieniä liskoja. Se kaivaa pesäkoloja kuolleisiin kookospuihin.
Uinu, uinu lemmikkini 2
Uinu, uinu lemmikkini 2 (Pet Sematary 2) on vuonna 1992 ensi-iltansa saanut kauhuelokuva. Elokuva on jatko-osa vuoden 1989 Uinu, uinu lemmikkini -elokuvalle, joka perustuu Stephen Kingin kirjaan. Elokuvan on ohjannut Mary Lambert.
Dian Fossey
Tutkimukset Ruandan Virungavuorilla
Fossey alkoi tutkimustyön ohella suojella gorilloja, joita uhkasivat sekä salametsästäjät että laiduntajat. Hän käytti muun muassa naamioita salametsästäjien pelotteluun ja spraymaalasi karjaeläimiä ajaakseen paimenet pois kansallispuistosta. Fossey kutsui taktiikkaansa ”aktiiviseksi suojeluksi” ja uskoi, että ilman välittömiä toimia suojeltavaa ei pian enää olisi. Fossey ei ollut toimiensa takia suosittu paikallisten keskuudessa, jotka yrittivät vain selviytyä, eikä toisaalta puistonvartijoilla ollut välineistöä suojella puistoa ja sen asukkaita.
Koira
Elinkaari ja elinikä
Pienet koirarodut elävät vanhemmiksi kuin suurikokoiset rodut. Yksi suurimmista roduista, tanskandoggi, elää vain harvoin yli kymmenvuotiaaksi, mutta mäyräkoira elää usein yli 15-vuotiaaksi. Eron syynä on se, että suuret koirat ikääntyvät nopeammin kuin pienet, ja ne ovat alttiimpia terveysongelmille.
Blaster Master Zero
Pelaaminen
Pelaaminen toimii samaan tapaan kuin alkuperäisessä NES-pelissä. Pelaaja ohjaa päähahmo Jasonia ja tämän ajoneuvoa nimeltä SOPHIA III. Jason voi milloin tahansa poistua ajoneuvostaan ja liikkua jalan, mikä on tarpeellista silloin kun SOPHIA ei mahdu kulkemaan joistain kohdista kenttää. Silloin kun Jason liikkuu jalan, hän voi mennä sisälle luolastoihin. Näissä osissa pelin kuvakulma muuttuu osoittamaan ylhäältä päin, ja peli toimii enemmän ammuntapelin tavoin. Peli sisältää useita taisteluita loppuvastuksia vastaan, mistä pelaaja yleensä palkitaan uudella kyvyllä Jasonille tai SOPHIAlle. Näitä kykyjä ja aseita tarvitaan pelissä etenemiseen ja uusille alueille pääsemiseen. Välillä pelaajan tulee palata aiemmin tutkitulle alueelle uuden kyvyn kanssa, jotta tie uusiin paikkoihin aukeaa.
Koira
Rodut
Koiraa on käytetty erilaisiin tehtäviin. Vähitellen jalostuksella on saatu eriytettyä erilaisiin tehtäviin psyykkisesti ja fyysisesti soveltuvia koirarotuja. Maailmassa on useita satoja koirarotuja, joilla on jonkin maan keskusjärjestön hyväksymä rotumääritelmä.
Tiettyjä piirteitä jalostamalla on saatu aikaan hyvinkin erinäköisiä ja -kokoisia koiria. Koirilla on erilaisia korvia, häntiä ja kuonoja. Koira voi olla luppakorvainen kuten ajokoirat, pystykorvainen kuten saksanpaimenkoira, taittuvakorvainen kuten pumi tai ruusukorvainen kuten monet vinttikoirat. Myös erilaisia väri- ja turkkimuunnoksia on lukemattomia.
Società Italiana Ernesto Breda
Società Italiana Ernesto Breda (SIEB), joka yleisemmin tunnetaan vain Bredana, oli italialainen Ernesto Bredan vuonna 1886 Milanoon perustama teollisuusyritys. Yritys valmisti aluksi höyryvetureita ja muuta rautateiden kalustoa, mutta myöhemmin tuotanto laajeni aseisiin ja lentokoneisiin.
Mark Auk
Mark-Evan Anthony-Gerard Auk (s. 18. helmikuuta 1995 Grosse Pointe Park, Michigan, Yhdysvallat) on yhdysvaltalainen jääkiekkopuolustaja.
Seuraura
Auk pelasi juniorina Honeybakedissa ja University Liggett High'ssa, kunnes hän siirtyi kaudeksi 2012–2013 NAHL-junioriliigan Port Huron Fighting Falconsiin, josta Auk siirtyi edelleen varaamattomana pelaajana ns. tender-sopimuksella USHL-junioriliigan Cedar Rapids RoughRidersiin. Kaudella 2013–2014 hän oli joukkueen tehokkain puolustaja tehoilla 10+19=29, joilla Auk jakoi liigan puolustajien pistepörssin kahdeksannen sijan kolmen muun pelaajan kanssa.
Helene Marie Fossesholm
Fossesholm on Norjan-mestari vapaan hiihtotyylin 10 kilometrillä vuodelta 2021.
Koira
Koiran pitäminen
Koiran ostaja joutuu usein tekemään kotiinsa muutoksia hankkiessaan koiran, sillä koira voi yrittää karata, pureskella huonekaluja tai syödä myrkyllisiä aineita. Koiran ihoa ja turkkia pestään ja harjataan säännöllisesti, ja koiran terveydentilaa tarkkaillaan päivittäin. Koira rokotetaan tartuntatauteja vastaan, ja se voidaan leikata suunnittelemattomien pentueiden estämiseksi.
Spyro (pelisarja)
Legend-sarjan hahmot
Spyro on harvinainen purppuralohikäärme. Ignitus evakuoi Spyron temppelistä – jossa tämän oli tarkoitus kuoriutua – sinne kohdistuneen hyökkäyksen takia. Myöhemmin eräs sudenkorentoperhe löysi Spyron ja adoptoi tämän. Muutamaa vuotta myöhemmin Spyro lähti sudenkorentojen luota etsimään paikkaa jonne hän oikeasti kuului. Hän löysi Ignituksen, vartijan, joka pienen suostuttelun jälkeen lupasi kouluttaa Spyron. Ignitus kertoi Spyrolle Cynderistä, Apinajoukoista, jotka ovat vallanneet planeetan, sekä Dark Masterista eli Synkästä Mestarista, joka piti Cynderiä vallassaan. Myöhemmin Spyro kouluttautui kokonaan, pelasti muut vartiat kaukaisilta saarilta ja vapautti Cynderin Dark Masterin vallasta. The Legend of Spyro: The Eternal Nightin lopussa, Spyron kukistettua Gaulin, apinoiden kuninkaan, hän joutui sulkemaan itsensä sekä Cynderin ja Sparxin aikakristallin sisään Dark Masterin vuoren sortuessa. Kolme vuotta myöhemmin joukko Khiisiä, eli Dark Masterin kätyreitä, rikkoivat aikakristallin ja veivät Spyron ja Cynderin syvälle maan alle katakombeihin. Spyro onnistui Cynderin kanssa pakenemaan katakombeista ja pitkän matkan ja seikkailun jälkeen he joutuvat maan ytimeen taistelemaan Dark Masteria vastaan. He kukistavat hänet ja Spyro pelastaa planeetan tuhoutumiselta. Äänenä Elijah Wood.
The Chronicler (Kronikoija)
Erakko on vesiputouksen alla asuva erakoitunut gepardi ja tietäjä. Hän järkytti Cynderiä pahasti sanomalla, ettei Cynder ole muuttunut siitä kun oli Dark Masterin vallassa. Sparx onnistui kuitenkin varastamaan häneltä asevaraston avaimen. Äänenä Kevin Michael Richardson.
Stupido Records
Vuonna 2019 Like Kustannus julkaisi Stupido Recordsin historiaa käsittelevän kirjan "Stupido Records 30 vuotta — pari lanttia kaaoksesta".
Krepost Sveaborg
Meririntaman linnoitteet
Maarintaman linnoitteet rakentuivat Helsingin edustan saarille rakennetuista tykkipattereista, ammus- ja panoskellareista, mittaus- ja tulenjohtotorneista, valonheitinasemista, sekä linnoitteita yhdistävistä kulkureiteistä.
Tykkipatterit ja niiden yhteyteen tehdyt rakenteet
thumb|[[Kuivasaari|Kuivasaaren patteri elokuussa 2009. Alkuperäiset tykit on korvattu myöhemmin erimallisilla.]] Meririntaman tykkipatterit rakennettiin yksittäin suunniteltuna, ja ne sijoitettiin suorasta suuntaustavastaan johtuen maaston korkeimmille paikoille. Miessaaren ja Rysäkarin asemia lukuun ottamatta asemien suunnittelussa ei otettu huomioon maaston korkeuseroja, jolloin asemat toteutettiin lähes aina muodoltaan säännöllisinä maastosta riippumatta. Ainoa selvästi muista poikkeava patteri on Pihlajasaareen rakennettu hajasijoitettu tykkipatteri, jonka tyyppiset patterit yleistyivät vasta ensimmäisen maailmansodan jälkeen.
Muu infrastruktuuri
Asemien huoltoa varten saarille rakennettiin laivalaiturit, mukulakivetyt tiet, sekä mahdollisesti kapearaiteinen rautatie. Erikoisena piirteenä meririntaman linnoitteissa oli myös usein niiden yhteyteen rakennettu paikka ikonille.
RIM-8 Talos
Talos-järjestelmän poisvetäminen asekalustosta alkoi 1970-luvun puolivälissä ja vietiin loppuun vuoteen 1980 mennessä. Sen seuraaja oli RIM-66 Standard. Siinä ei ollut käytettävissä ydinkärkiä, mutta sen ulottuvuus oli laajempi. Taloksen käyttöikä oli 22 vuotta.
Pääskyt
Pääskyt (Hirundinidae) on laajalle levinnyt varpuslintuheimo, johon kuuluu 20 sukua ja 84 lajia. Pääskyt eivät nimestään ja ulkonäöstään huolimatta ole läheistä sukua kiitäjille, joihin kuuluu esimerkiksi tervapääsky.
Twilight – Houkutus
Näyttelijät
thumb|250px|Elokuvan työryhmää [[2009 MTV Movie Awards -gaalassa. Vasemmalta oikealle: Kellan Lutz, Taylor Lautner, Kristen Stewart, Robert Pattinson, Peter Facinelli ja tuottajat Mark Morgan ja Elliot Davis.]]
Pääroolit Näyttelijä:                  Hahmo:
Lillo Brancato
Brancato pidätettiin 10. kesäkuuta 2005, kun Yonkersin poliisi oli löytänyt hänen hallustaan heroiinia. Vuonna 2009 hänet tuomittiin vankilaan murron yrityksestä, ja hän pääsi ehdonalaiseen vapauteen vuonna 2013. Vapautumisen jälkeen hän on palannut näyttelemisen pariin.
Delmarvan niemimaa
Delmarvan niemimaalla asui vuoden 2000 väestönlaskennan mukaan 681 030 asukasta. Niemimaan maasto on hyvin tasaista, ja sitä halkovat useat joet. Pohjoisosien rannikko on täynnä kosteikkoja ja soita, minkä vuoksi siellä ei ole juuri kaupunkeja. Etelämpänä rannikko on rikkonaisempi, ja siellä on useita saaria, joista suurin on Kent Island.
Korkeasaari
Yhdessä viereisen Mustikkamaan ja muutamien pienempien saarten kanssa Korkeasaari muodostaa Mustikkamaa–Korkeasaari-nimisen kaupunginosan. Korkeasaaren vieressä sijaitsee Hylkysaari sekä pieni Palosaari. Korkeasaareen johtaa silta viereisestä Mustikkamaan saaresta, jonne on silta Kulosaaresta, sekä Isoisänsilta Kalasatamasta.
Historiaa
Korkeasaaresta on löytynyt pääkaupunkiseudun ensimmäinen kuppikivi. Sen löysi vuonna 2013 harrastaja-arkeologi. Arkeologian lehtori Antti Lahelma arvioi sen juontuvan sijaintinsa ja sijaintikorkeutensa perusteella  pronssikauteen, mahdollisesti 3 500 vuoden taakse. Suomessa kuppikivet ovat yleensä rautakaudelta ja lähellä viljelysmaita. Kivi on sattumalta paikalla, johon on suunniteltu metsäluonnon teema-aluetta, ja kivelle suunnitellaan siihen kunniapaikkaa. thumb|Korkeasaaren ravintola 1900-luvun vaihteessa. Korkeasaari oli jo kauan ennen eläintarhan perustamista helsinkiläisten virkistyskäytössä. Juhana-herttua oli luovuttanut saaren kaupunkilaisten käyttöön erityisoikeuskirjalla 3. elokuuta 1569 useiden muiden saarten joukossa. Helsinkiläiset käyttivät saarta aluksi lähinnä kalastuspaikkana ja laidunmaana. 1800-luvun alussa saari oli kaupungin puutavaran varastopaikka. Krimin sodan aikana Korkeasaari joutui sotilasviranomaisten valvontaan. Pitkällisen, muun muassa lehdistössä käydyn polemiikin jälkeen saari vapautui sotilaskäytöstä Helsingin kaupungille 1864. Saarelle järjestettiin pian säännöllinen höyrylaivaliikenne, rakennettiin ravintola, tanssilava, keilarata ja keittokatoksia. Saaresta tuli suosittu retkeilykohde.
Kruunusillat
Elokuussa 2016 päätettiin toteuttaa Kruunusillat-hanke, joka toteutuessaan käsittää kymmenen kilometrin mittaisen raitiotieyhteyden ja kolme uutta siltaa Helsingin keskustan, Korkeasaaren ja Yliskylän välille. Kruunuvuorensilta, yksi kolmesta uudesta sillasta, rakennetaan Korkeasaaren ja Kruunuvuorenrannan välille. Siitä tulee valmistuttuaan Suomen pisin silta. Kruunusiltojen arvioitu valmistumisvuosi on 2026.
Rautatalo
thumb|Rautatalo Rautatalo on rakennus Helsingin Kluuvin kaupunginosassa Gasellin korttelissa osoitteessa Keskuskatu 3. Rautatalon suunnitteli suomalainen arkkitehti Alvar Aalto ja se valmistui vuonna 1955. Rakennus sijaitsee Domus Litoniin ja Kinopalatsin liiketalon välissä. Rautatalo tehtiin rautakauppa-alan keskusjärjestöjen rakennukseksi, mistä juontuu sen nimi.
Valkotarhakotilo
Ulkonäkö
Valkotarhakotilon kuoren väritys on vaihteleva ja usein näyttävä. Erillisistä värimuodoista joidenkin kuori on yksivärisen keltainen ja toisissa taas on 1–5 ruskeaa juovaa. Suomessa tavallisin värimuoto on viisijuovainen.
Valkotarhakotilon erottaa lähisukuisesta tummatarhakotilosta lähinnä huulen eli täysikasvuisen kotilokuoren aukon reunuksen väristä, joka valkotarhakotilolla on vaalea ja tummatarhakotilolla musta. Tummatarhakotilo on myös vähän suurempi kuin valkotarhakotilo.
Ravinto
Valkotarhakotilo syö kasvien vihreitä sekä lakastuneita osia. Sille kelpaavat esimerkiksi nokkosen lehdet, joiden polttavat rauhaset eivät satuta kotiloa.
Trachypoma macracanthus
Trachypoma macracanthus on meriahventen (Serranidae) heimoon ja koruahventen (Anthiinae) alaheimoon kuuluva kalalaji. Se on sukunsa Trachypoma ainoa laji. 250px|pienoiskuva|vasen|George Albert Boulengerin näkemys lajista (1895). Trachypoma macracanthus on tavallisesti korkeintaan 22 senttimetrin mittainen. Sen kylkiviiva kulkee melko ylhäällä ja siinä on 49–52 suomua. Lajilla on selkäevässään 12–13 piikkiruotoa ja 13–14 nivelruotoa, peräevässään kolme piikkiruotoa ja 5–8 nivelruotoa ja kummassakin rintaevässään 14–17 nivelruotoa.
Esko Liukkonen
Akateeminen ura
Vuosina 1987 - 1992 Liukkonen johti fysiikan laitoksen uuden K130-hiukkaskiihdytimen rakentamista, joka sijoitettiin Kiihdytinlaboratorion uusiin tiloihin Ylistönrinteellä. Koko fysiikan laitos muutti Ylistönrinteelle vuonna 1996. K130-kiihdytin on ollut toiminnassa vuodesta 1992 lähtien. Liukkonen toimi kiihdytinlaboratorion teknisenä johtajana vuodesta 1993 alkaen.
Trat (provinssi)
Tratin provinssi on yksi Thaimaan provinsseista (changwat). Se sijaitsee maan itäosassa Kambodžan rajalla Siaminlahden rannalla. Naapuriprovinssi on koillisessa Chanthaburi. Provinssin pinta-ala on 2 819 neliökilometriä ja siellä on arviolta 274 300 asukasta (vuonna 2017). Provinssin pääkaupunki on Trat.
Midwayn taistelu
Japanin laivaston operaatiosuunnitelma
Suunnitelma oli neliosainen:
Midwaytä vastaan suunnattuun kokonaisoperaatioon osallistui kahdeksan japanilaista lentotukialusta, 11 taistelulaivaa, 12 raskasta risteilijää, viisi kevyttä risteilijää ja 47 hävittäjää ja 15 sukellusvenettä.
Urraca (Kastilia)
Elämänvaiheet
Turvatakseen pienen poikansa aseman Urraca nai syyskuussa 1109 Aragonian ja Navarran kuninkaan Alfonso I:n. Aviopuolisot huomasivat kuitenkin olevansa toistensa vastakohtia ja ajauduttuaan sotiin sekä keskenään että kahnauksiin sisarpuoli Teresan kanssa, avioliitto purkaantui vuonna 1114.
Perhe ja lapset
Urracalla oli kaksi aviotonta lasta rakastajansa, kreivi Pedro González de Laran (k. 16 lokakuuta 1130) kanssa. De Lara oli niin vaikutusvaltainen heti Alfonso VI: n jälkeen, että hän vastusti Alfonso VII:n valtaannousua, mikä johti hänen ennenaikaiseen kuolemaansa.
Pyramidion
thumb|300px|Amenemhat III:n pyramidion [[Dahshur|Dahshurista]] Pyramidion oli muinaisessa Egyptissä pyramidien ja obeliskien nelisivuinen lakikivi. Sen egyptinkielinen nimi oli benben, mikä yhdistää sen myyttiseen benben-kiveen. Pyramidionit valmistettiin Vanhan valtakunnan aikaan hienosta kalkkikivestä, dioriitista tai graniitista ja peitettiin kullalla tai elektrumilla. Keskivaltakunnan ajalla valmistusaineeksi vakiintui graniitti. Obeliskin pyramidion oli yhtä kappaletta varren kanssa.
Boniface Kiprop
Kiprop osallistui ensimmäisiin arvokisoihinsa jo vuonna 2000, kun hän juoksi Vilamouran maastojuoksun MM-kisoissa nuorten sarjassa kahdenneksikymmenenneksiseitsemänneksi. Seuraavana vuonna hän voitti nuorten Afrikan mestaruuden 5 000 metrin juoksussa ajalla 13.48,6 ja 10 000 metrin juoksussa ajalla 28.45,76. 2002 hän voitti pronssia Dublinin maastojuoksun MM-kisoissa nuorten sarjassa ja 2003 Lausannen maastojuoksun MM-kisoissa nuorten sarjassa hopeaa. Hän voitti samana vuonna junioreiden Afrikan-mestaruuden 5 000 ja 10 000 metrillä. Hän osallistui Pariisin MM-kisoihin 2003, mutta karsiutui 5 000 metrillä alkuerissä. Abujan Afrikan kisoissa hän sijoittui 5 000 metrillä kuudenneksi ja 10 000 metrillä neljänneksi.
Kiprop oli Edinburghin maastojuoksun MM-kisoissa 2008 kuudestoista. Pekingin olympialaisissa hän juoksi 10 000 metrillä kymmenenneksi ja saman vuoden IAAF:n yleisurheilufinaalissa 5 000 metrillä kahdeksanneksi.
Wolfgang Pauli
ETH Zürichin professorina
Pauli sai 1928 professuurin ETH Zürichistä. Hän toimi virassa aina kuolemaansa asti ja oli kehittämässä yliopistoon Gregor Wentzelin kanssa menestynyttä teoreettisen fysiikan koulukuntaa.